Document ID: 32011D0484

KOMISSION TÄYTÄNTÖÖNPANOPÄÄTÖS,
annettu 11 päivänä heinäkuuta 2011,
Natura 2000 -alueiden tietolomakkeesta
(tiedoksiannettu numerolla K(2011) 4892)
(2011/484/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annetun neuvoston direktiivin 92/43/ETY (1) ja erityisesti sen 4 artiklan 1 kohdan toisen alakohdan,
ottaa huomioon luonnonvaraisten lintujen suojelusta 30 päivänä marraskuuta 2009 annetun Euroopan parlamentin ja neuvoston direktiivin 2009/147/EY (2) ja erityisesti sen 4 artiklan 3 kohdan,
sekä katsoo seuraavaa:
(1)
Direktiivin 92/43/ETY 3 artiklan 1 kohdan mukaan Natura 2000 -verkostoon kuuluvat myös jäsenvaltioiden neuvoston direktiivin 79/409/ETY (3) säännösten mukaisesti luokittelemat erityisten suojelutoimien alueet.
(2)
Kunkin Natura 2000 -alueen tietolomakkeen on sisällettävä alueen kartta, nimi, sijainti ja laajuus sekä alueen valinnassa käytettyjen perusteiden soveltamisesta saadut tiedot.
(3)
Tietolomake toimii Natura 2000 -verkoston dokumentaationa.
(4)
Natura 2000 -tietolomakkeen sisältöä olisi päivitettävä säännöllisesti parhailla kustakin verkoston alueesta saatavilla olevilla tiedoilla, jotta komissio voi täyttää koordinointitehtävänsä ja direktiivin 92/43/ETY 9 artiklan mukaisesti arvioida säännöllisesti, miten Natura 2000 edistää 2 ja 3 artiklassa tarkoitettujen tavoitteiden toteutumista.
(5)
Tässä päätöksessä säädetyt toimenpiteet ovat direktiivin 92/43/ETY 20 artiklalla perustetun komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Liitteessä esitetään tietolomake, jolla toimitetaan tietoja Natura 2000 -verkostosta, jäljempänä ’Natura 2000 -tietolomake’.
2 artikla
Kumotaan komission päätös 97/266/EY (4).
3 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä heinäkuuta 2011.

Labels: 12
20